Μαρία Ευθυμίου

Η Μαρία Ευθυμίου (Λάρισα, 1955) είναι Ελληνίδα ιστορικός και καθηγήτρια πανεπιστημίου, ερευνήτρια Ιστορίας και Αρχαιολογίας, συγγραφέας ιστορικών βιβλίων, επιμελήτρια και συνεργάτης συλλογικών έργων και αρθρογράφος στην Ελληνική, Γαλλική και Αγγλική γλώσσα. Είναι βραβευμένη με το Βραβείο Εξαίρετης Πανεπιστημιακής Διδασκαλίας.

 Γεννήθηκε το 1955 στη Λάρισα. Είναι κόρη του φιλόλογου Δημητρίου Ευθυμίου και της δασκάλας Χριστίνας Βακάλη, και αδελφή του βουλευτή και ευρωβουλευτή του ΠΑΣΟΚ Πέτρου Ευθυμίου. Σε μικρή ηλικία εγκαταστάθηκε με την οικογένειά της στην Αθήνα. Μετά την ολοκλήρωση των εγκύκλιων σπουδών της εισήλθε στο τμήμα Ιστορίας και Αρχαιολογίας του Πανεπιστημίου Αθηνών από το οποίο αποφοίτησε το 1977 και κατόπιν πραγματοποίησε μεταπτυχιακές σπουδές στο Πανεπιστήμιο της Σορβόννης. Το 1984 ολοκλήρωσε τη διδακτορική της διατριβή. Έχει διδαχθεί επτά ξένες γλώσσες: αγγλικά, γαλλικά, γερμανικά, ιταλικά, ισπανικά, τουρκικά και αλβανικά. Από το 1977 μέχρι το 1979 διετέλεσε ερευνήτρια στο Πελοποννησιακό Λαογραφικό Ίδρυμα και από το 1981 διδάσκει στο Τμήμα Ιστορίας και Αρχαιολογίας του Πανεπιστημίου Αθηνών. Επίσης έχει διδάξει στο Πανεπιστήμιο Θεσσαλίας και στο Τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών. Ακόμη έχει συγγράψει βιβλία ιστορικού περιεχομένου, έχει συμμετάσχει στη συγγραφή συλλογικών έργων και έχει παρουσιάσει δεκάδες άρθρα και συμβολές σε επιστημονικά συνέδρια και περιοδικά Ιστορίας.Από το 2006 πραγματοποιεί διαλέξεις ελληνικής και παγκόσμιας Ιστορίας ανά την Ελλάδα. Το 2013 τιμήθηκε με το Βραβείο Εξαίρετης Πανεπιστημιακής Διδασκαλίας. Rhodes et sa région élargie au XVIIIe siècle. Les activités portuaires (1988) Εβραίοι και χριστιανοί στα τουρκοκρατούμενα νησιά του νοτιοανατολικού Αιγαίου. Οι δύσκολες πλευρές μιας γόνιμης συνύπαρξης (1992) Τιμή στον Ρήγα Βελεστινλή. Εργασίες της Διεθνούς Διημερίδος για την επέτειο των 200 χρόνων από τον θάνατο του Ρήγα Βελεστινλή: Αθήνα, 21 - 22 Σεπτεμβρίου 1998 (επιμ., 2002) Μόνο λίγα χιλιόμετρα. Ιστορίες για την Ιστορία (2017) Ανοικτά Ακαδημαϊκά Μαθήματα Διαδικτυακά μαθήματα Παγκόσμιας Ιστορίας, Ιστορίας Νέου Ελληνισμού, και Επανάστασης του 1821 στην πλατφόρμα mathesis.cup.gr Maria Efthymiou (επιμ.), La societe grecque sous la domination ottomane. Economie, identite, structure sociale et conflits, εκδ. Hȇrodotos, Αθήνα 2010, σ. 1 -479. Μαρία Ευθυμίου, Ένα τέλος μία αρχή: Ιστορία του Νέου Ελληνισμού, 11ος-18ος αιώνας, Ηράκλειο Κρήτης 2015.[1] Introducing World History to Young Readers: The Case of Ernst Gombrich and Fernand Braudel σελ. 137-143 Δεκαεννέα μικρά μαθήματα για έναν Μεγάλο Κόσμο Μάθημα 1ο: Τροφοσυλλέκτης και κυνηγός: Η μακρά πορεία του ανθρώπου προς την Γεωργική Επανάσταση Μάθημα 2ο: Η πορεία του ανθρώπου από την πρώτη του εμφάνιση έως και την Γεωργική Επανάσταση και τους λαούς των στεπών Μάθημα 3ο: Τα επιτεύγματα των ανθρώπων της Γεωργικής Επανάστασης Μάθημα 4o: H "Χρυσή Ορδή" του Τζένγκις Χαν - Εισαγωγή στη Θεωρία των Θρησκειών Μάθημα 5ο: Ινδουισμός - Βουδισμός - Ταοϊσμός Μάθημα 6ο: Κομφουκιανισμός - Ζωροαστρισμός - Εβραϊσμός Μάθημα 7ο: Εβραϊσμός - Χριστιανισμός Μάθημα 8ο: Χριστιανισμός (Α΄μέρος) Μάθημα 9ο: Χριστιανισμός (Β΄μέρος) Μάθημα 10ο: Χριστιανισμός (Γ΄μέρος) Μάθημα 11ο: Χριστιανισμός (Τέταρτο και τελευταίο Μέρος) Μάθημα 12ο: Ισλάμ Μάθημα 13ο: Αραβικός πολιτισμός / Ινδία Μάθημα 14ο: Ινδία / Κίνα Μάθημα 15ο: Κίνα / Ιαπωνία Μάθημα 16ο: Κίνα / Νοτιοανατολική Ασία Μάθημα 17ο: Ρωσία Μάθημα 18ο: Ρωσία / Κόσμος Μάθημα 19ο: Κόσμος Μάθημα Τελευταίο (Πρώτο Μέρος): Παγκόσμια Ιστορία - Ο κόσμος Μάθημα Τελευταίο (Δεύτερο Μέρος): Παγκόσμια Ιστορία - μια ανακεφαλαίωση με μουσικές και εικόνες